இரத்தினகிரி - 68

இரத்தினகிரி - 68 (RTN 68) அல்லது (RATNAGIRI-68-1) எனப்படும் இந்த நெல் வகை, சிகாடிசு (Sigadis) மற்றும் பன்னாட்டு நெல் - 8 ஆகிய நெல் இரகங்களை இணைத்து உருவாக்கப்பட்ட, மழைநீர் சார்ந்த நிலங்களாக உள்ள மகாராட்டிர மாநிலத்தில் பயிரிடப் பரிந்துரைக்கப்படுகிறது. 140 - 145 நாட்களில் அறுவடைக்கு வரக்கூடிய நடுத்தரக் கால நெல் இரகமான இது, 1986 இல் வெளியிடப்பட்டதாக அறியப்பட்டது. அரை குள்ள (95 செ.மீ) நெற்பயிராகவுள்ள இது, ஒரு எக்டேருக்கு சுமார் 5,000 - 5,500 கிலோ (50-55 Q/ha) கூல மகசூல் தரக்கூடியது. மேலும் இந்நெல் இரகத்தின் தானியங்கள், நீண்டும் மற்றும் தடித்தும் காணப்படுவதாகவும், பூஞ்சை மற்றும் பாக்டீரியா இலை கருகல் நோயைக்கு எதிர்ப்புத் திறன் கொண்டதாகவும் கூறப்படுகிறது.

 குறிப்பு 
 வெளியிடப்பட்ட ஆண்டு : 1975 (வேறுபட்ட மூலாதாரம்) 
 காலம் : தாமதமாக (140 - 145 நாட்கள்) 
 மகசூல்: 50 - 55 குவிண்டால் / எக்டேர் 
 முக்கிய அம்சங்கள்: தாழ்வான பகுதிகளுக்கு ஏற்றது.Crop varieties developed by the University - 7) Ratnagiri-68-1
 இரத்தினகிரி - 68 நெல் இரகத்தை, ஆந்திர மாநிலத்திலும் பயிரிடப்படுவதாக அறியப்பட்டது.List of Notified Paddy Varieties in Andhra Pradesh - SL: 102 Ratnagiri-68-1
 இரத்தினகிரி - 68 நெல் இரகத்தை, அறிவிப்பு நாள்: நவம்பர் 26, 1986 மற்றும் வெளியான ஆண்டு: 1975 எனவும் மற்றுமொரு மூலத்தில் தெரிவிக்கப்பட்டுள்ளது.List of Notified Varieties - SL:741 - RATNAGIRI-68-1 - 1975 - 26/11/1986 - 867(E) 

 இவற்றையும் காண்க  
 இரத்தினகிரி, மகாராட்டிர மாநில, இரத்னகிரி மாவட்டத்தில் உள்ள ஒரு துறைமுக நகரம்.
 இரத்தினகிரி பாலமுருகன் கோயில், தமிழ்நாடு மாநிலத்தின் இராணிப்பேட்டை மாவட்டத்தில் உள்ள ஒரு வழிபாட்டுத் தலம்.

 சான்றுகள் 

பகுப்பு:நெல் வகைகள்
பகுப்பு:இந்தியாவில் வேளாண்மை